b'\n_START_ARTICLE_\nJ\xc3\xb6ran Wilhelm Lode\n_START_PARAGRAPH_\nJ\xc3\xb6ran (G\xc3\xb6ran) Wilhelm Lode (19. maaliskuuta 1742 Turku \xe2\x80\x93 11. syyskuuta 1799 Turku) oli Lode -sukuun kuulunut lakimies ja poliitikko, joka toimi Vaasan ja Turun hovioikeuden presidenttin\xc3\xa4._NEWLINE_Loden vanhemmat olivat everstiluutnantti Otto wilhelm Lode ja Katarina Agneta Fleming. H\xc3\xa4n opiskeli Turussa ja tuli hovioikeuden auskultantiksi 1776. Helsingin ryhmentin audit\xc3\xb6\xc3\xb6ri h\xc3\xa4nest\xc3\xa4 tuli 1771 ja Vaasan vasta perustetun hovioikeuden asessori 1776. Reuterholmin valtakaudella Loden ura kehittyi nopeasti: h\xc3\xa4nest\xc3\xa4 tuli revisiosihteeri ja yliaudit\xc3\xb6\xc3\xb6ri 1792, oikeuskansleri 1793 ja sen ohella Vaasan hovioikeuden presidentti 1975. Seuraavana vuonna h\xc3\xa4net nimitettiin Turun hovioikeuden presidentiksi, mit\xc3\xa4 virkaa h\xc3\xa4n k\xc3\xa4vi hoitamaan Reuterholmin menetetty\xc3\xa4 asemansa ja Loden samalla oikeuskanslerin teht\xc3\xa4v\xc3\xa4ns\xc3\xa4. Lode otti osaa vuosien 1769-1770 ja 1771-1772 valtiop\xc3\xa4iviin toimien kiivaasti hattuja vastaan._NEWLINE_Lode kuoli naimattomana.'